พรรณีปฏิเสธกลับบล.บีฟิทอยู่คันทรี่ต่อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — โบรกเกอร์จ้องดูด “พรรณี เถกิงเกียรติ” เอ็มดี บล.คันทรี่ กรุ๊ป เผย “บีฟิท” ทาบตัวกลับ เจ้าตัวปฏิเสธข่าวไม่จริง 
แหล่งข่าวจากโบรกเกอร์ เปิดเผยว่า บริษัทหลักทรัพย์ บีฟิท (BSEC) ได้ทาบทามดึงตัวนางพรรณี เถกิงเกียรติ กรรมการผู้จัดการ บริษัทหลักทรัพย์ คันทรี่ กรุ๊ป (CGS) กลับไปทำงานที่เดิม รวมทั้งมีโบรกเกอร์อีกหลายแห่งหวังจะได้ตัวนางพรรณีและทีมงานไปร่วมงาน เนื่องจากนางพรรณีมีลูกค้าและมูลค่าการซื้อขายอยู่ในมือมาก หากได้ทั้งนางพรรณีและอดีตผู้บริหารอีก 2 คนของบีฟิทกลับมา จะช่วยดึงวอลุมกลับมาให้บีฟิทได้จำนวนมาก
“ใครที่มีวอลุมซื้อขายจำนวนมากจะตกเป็นเป้าถูกดึงตัว ส่วนจะไปหรือไม่ขึ้นอยู่กับผลประโยชน์ที่เจรจากันลงตัว อาชีพนี้อยู่ที่การต่อรองและผลประโยชน์เท่านั้น” แหล่งข่าวเปิดเผย
ด้านนางพรรณีปฏิเสธว่าข่าวถูกดึงตัวกลับไม่จริง และไม่เคยไปคุย ซึ่งอยู่ที่ CGS ดีอยู่แล้ว ไปที่ไหนก็เหมือนกัน 
ขณะที่นายประสิทธิ์ ศรีสุวรรณ กรรมการผู้อำนวยการ CGS หนึ่งในอดีตผู้บริหารจากบีฟิท กล่าวว่า การทำงานของตนกับนางพรรณีอยู่กันแบบเพื่อน มีอะไรจะบอกกันตรงๆ ให้เกียรติกัน ซึ่งปกติมีคนมาทาบทามตลอด แต่ทุกครั้งก็จะบอกกันและได้แนะนำให้อยู่ที่การตัดสินใจของแต่ละคน ซึ่งการทำงานที่คันทรี่ของตนและนางพรรณีถือว่าดีไม่มีปัญหาอะไรอย่างที่มีข่าว 
“ทุกครั้งที่ไปคุยกับคนในวงการ เป็นการแลกเปลี่ยนความรู้เรื่องตลาดทุน เพราะแต่ละคนจะมีมุมมองที่ต่างกัน” นายประสิทธิ์ กล่าว